รถเมล์ โอดได้รอยฟกช้ำกลับบ้าน ปะทะ คริส-อาร์ต วอนสงสารหนูหน่อย
ทำเอาบอบช้ำไปทั้งกายและใจจนคนดูสงสารกันทั่วบ้านทั่วเมืองสำหรับ ปลี ในละครเรื่อง เนื้อใน ทาง ช่อง GMM25 ซึ่งรับบทโดยนักแสดงสาวมากฝีมือ รถเมล์-คะนึงนิจ จักรสมิทธานนท์ ที่ต้องปะทะคารมสุดเดือดมีลงไม้ลงมือกันอยู่บ่อยๆกับทั้ง คริส หอวัง และ อาร์ต-พศุตม์ กว่าจะถ่ายทำเสร็จแต่ละฉากทำเอาหมดพลัง แถมได้รอยฟกช้ำดำเขียวกลับบ้านตลอดแต่ รถเมล์ ก็สู้ไม่หวั่นทุ่มเทแบบสุดตัว เผยว่า เรื่องนี้จะโดนกระทำเยอะมาก ทั้งจากเพื่อน รุ่นพี่ แล้วก็สามีตัวเองอีก คือแต่ละคนก็สนุกสนานกับการใช้เราเป็นเครื่องมือในการสู้กันในการเอาชนะซึ่งกันและกัน มันก็เหมือนจะเล่นง่ายแต่มันก็เหนื่อยมากค่ะ เพราะแต่ละฉากที่เล่นต้องรองรับอารมณ์ทั้งเข็มเพชรและราเชน วันไหนถ่ายในบ้านนะ เป็นฉากอารมณ์ที่ราเชนที่เล่นโดยพี่อาร์ต เค้ามีความต้องการสูง เค้าก็จะใช้ความรุนแรง ทั้งตบ ต่อย เข็มขัดฟาดเรา เพราะฉะนั้นเราก็จะมีรอยช้ำฟกช้ำดำเขียวเยอะมากๆ โดนพี่อาร์ตกระชากบ้าง จับขึ้นกระแทกโต๊ะบ้าง โดนหมด แล้วยังเป็นคนที่ไม่สู้ ไม่พูด พูดน้อยมากค่ะเรื่องนี้ ซึ่งถามว่าอึดอัดมั้ย บอกเลยว่ามากค่ะ (หัวเราะ)>> อ่านเรื่องย่อนิยายทุกเรื่อง คลิกที่นี่ <<ไม่ใช่อะไรนะ รำคาญตัวเอง อย่าค่ะ ขอร้องล่ะค่ะ หยุดเถอะนะคะ พูดอยู่แต่แบบนี้ ถ้าเป็นชีวิตจริงเราคงรู้สึกว่าชีวิตคนเราจะยอมคนอื่นได้ขนาดนี้เลยเหรอ แต่ปลีเค้าก็มีจุดเปลี่ยนสำคัญเหมือนกัน ก็ต้องมาดูว่าอะไรทำให้ปลีเปลี่ยนไป ยังไงก็ฝากสงสารกันบ้างแต่อย่าเพิ่งหมั่นไส้กันซะก่อน คือก็มีคนมาบอกว่า ทำไมไม่สู้คนอื่นล่ะ ซึ่งมันมีเหตุผลอยู่ เดี๋ยววันหนึ่งมันจะมีอะไรเปลี่ยนแปลงเค้าแน่ๆ แล้วคนดูก็จะได้เห็นถึงความขัดแย้งในตัวละครแต่ละตัว ว่ามีความสัมพันธ์กับตัวละครอื่นๆยังไงและจะได้รู้ว่าเนื้อแท้ของตัวละครแต่ละคนว่าเป็นยังไง ติดตามและเป็นกำลังใจให้ รถเมล์ ทุกคืนวันจันทร์-อังคาร เวลา 20.10 น. ทางช่อง GMM25 และรับชมย้อนหลังทาง Viu ค่ะ.
ทำเอาบอบช้ำไปทั้งกายและใจจนคนดูสงสารกันทั่วบ้านทั่วเมืองสำหรับ ปลี ในละครเรื่อง เนื้อใน ทาง ช่อง GMM25 ซึ่งรับบทโดยนักแสดงสาวมากฝีมือ
เนื้อใน,รถเมล์ คะนึงนิจ,อาร์ต พศุตม์,คริส หอวัง,ละครช่องGMM25,นิยาย,ข่าววันนี้,ละคร